open-index/open-wikipedia-markdown huggingface dataset:
SCADA

Ο όρος **SCADA** (**S**upervisory **C**ontrol **A**nd **D**ata **A**cquisition) περιγράφει μια κατηγορία συστημάτων βιομηχανικού αυτομάτου ελέγχου και τηλεμετρίας. Το χαρακτηριστικό των συστημάτων SCADA είναι ότι αποτελούνται από τοπικούς ελεγκτές, που ελέγχουν επί μέρους στοιχεία και μονάδες μιας εγκατάστασης, συνδεδεμένους σε ένα κεντρικό Master Station (Κύριο Σταθμό Εργασίας). Ο κεντρικός σταθμός εργασίας μπορεί κατόπιν να επικοινωνεί τα δεδομένα που συλλέγει από την εγκατάσταση σε ένα πλήθος από σταθμούς εργασίας σε τοπικό LAN ή και να μεταδίδει τα δεδομένα της εγκατάστασης σε μακρινά σημεία μέσω κάποιου συστήματος τηλεπικοινωνίας, π.χ. μέσω του ενσύρματου τηλεφωνικού δικτύου ή μέσω κάποιου ασύρματου δικτύου.

Επίσης είναι δυνατό ο κάθε ένας τοπικός ελεγκτής να βρίσκεται σε απομακρυσμένη τοποθεσία και να μεταδίδει τα δεδομένα προς το master station μέσω απλού καλωδίου ή μέσω ασύρματου πομποδέκτη, πάντα με σύνολο από τοπικούς ελεγκτές συνδεδεμένους σε τοπολογία αστέρα προς ένα master station.

## Δείτε επίσης
*DCS

## Πηγές
*D. Bailey, E. Wright, *Practical SCADA for Industry*, 2003

## Εξωτερικοί σύνδεσμοι
* 

Κατηγορία:Βιομηχανικός αυτοματισμός
Κατηγορία:Ηλεκτρική ισχύς
Π.Α.Ο.Κ. (στίβος)

## Ιστορία
Το τμήμα στίβου του ΠΑΟΚ ιδρύθηκε το 1928. Το γυναικείο τμήμα του κατάφερε να κατακτήσει 3 φορές το πρωτάθλημα Ελλάδας ανοιχτού στίβου (1976, 1977, 1982), ενώ οι αθλήτριες του ΠΑΟΚ κατέκτησαν και 2 Πανελλήνια πρωταθλήματα ανωμάλου δρόμου (1968, 1974).

Από τους μεγάλους αθλητές που έχουν αγωνιστεί με τα χρώματα του ΠΑΟΚ, υπήρξαν στο παρελθόν μεταξύ άλλων οι Ολυμπιονίκες Βούλα Πατουλίδου και Κώστας Κουκοδήμος, καθώς και ο άλτης του ύψους (ο πρώτος Έλληνας που πέρασε τα 2 μέτρα τη δεκαετία του 1960), Κώστας Χειμωνίδης.

## Τίτλοι
*Σύνολο Τίτλων (6)*
* 3 **[[Πανελλήνιο πρωτάθλημα στίβου γυναικών|Πανελλήνια πρωταθλήματα Ανοιχτού Στίβου Γυναικών]]**:1976, 1977, 1982
* 1 **Πανελλήνιο εαρινό πρωτάθλημα Ανοιχτού Στίβου Ανδρών**: 1982
* 1 **Πανελλήνιο εαρινό πρωτάθλημα Ανοιχτού Στίβου Γυναικών**: 1982
* 2 **[[Πανελλήνιο πρωτάθλημα ανώμαλου δρόμου γυναικών|Πανελλήνια πρωταθλήματα Ανώμαλου δρόμου Γυναικών]]**:1968, 1974
* 1 **Διασυλλογικό Πανθεσσαλονίκειο Πρωτάθλημα Στίβου Γυναικών**': 1970 

### Υποδομών
*1 Πανελλήνιο Πρωτάθλημα Κ16 του 2ου ομίλου: 2020 
* 1 Διασυλλογικοί αγώνες Κ18 Ανδρών:2018 

## Αξιολόγηση
Κατά την αξιολόγηση των ελληνικών συλλόγων που εξέδωσε το Νοέμβριο του 2011 ο Σ.Ε.Γ.Α.Σ., ο ΠΑΟΚ βρίσκεται στην 47η θέση (σε σύνολο 299 συλλόγων).

## Αξιόλογοι αθλητές και αθλήτριες
[thumb|140px|[Κώστας Κουκοδήμος]]

* 20px Βούλα Πατουλίδου
* 20px Κώστας Κουκοδήμος
* 20px Κώστας Χειμωνίδης

## Παραπομπές


## Εξωτερικοί σύνδεσμοι
*Επίσημη ιστοσελίδα του Α.Σ. ΠΑΟΚ



Στιβος
Κατηγορία:Ελληνικοί σύλλογοι στίβου
Τυάνωλλος Λυδίας

Η **Τυάνωλλος** ήταν αρχαία πόλη της Λυδίας. 

Βρισκόταν στους βορειοανατολικούς πρόποδες του Σιπύλου όρους, μεταξύ της Μαγνησίας (της εν Σιπύλω) και των Θυατείρων. Η κατάληξη του ονόματός της σε -*ωλλος*, είναι συνήθης κυρίως στην καρική διάλεκτο (όπως Μαύσωλλος, Σορύσωλλος, Πονύσσωλλος κ.ο.κ), αλλά και στη λυδική (πρβλ. με την πόλη *Καστωλλό* της ανατολικής Λυδίας). 

Στα ερείπιά της βρίσκεται η σημερινή τουρκική πόλη Λουτφιγιέ (Lutfiye). 

## Πηγές
* Richard J. A. Talbert (επιμ.), *[[Barrington Atlas of the Greek and Roman World]] - Map by Map Directory - Map 56 Pergamum*, Princeton University Press, 2000, ISBN 9780691049458.

Κατηγορία:Αρχαίες πόλεις της Λυδίας
1235 Σόρια

μικρογραφία|Η τροχιά του αστεροειδούς 1235 Σόρια
Η **Σόρια (Schorria)** είναι ένας αστεροειδής που κινείται στην εσωτερική περιοχή της Κύριας Ζώνης Αστεροειδών, διασχίζοντας και την τροχιά του πλανήτη Άρη, και έχει απόλυτο μέγεθος (όπως ορίζεται για το Ηλιακό Σύστημα) 12,852. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της προς τιμή του Γερμανού αστρονόμου Ρίχαρντ Σορ.

## Φυσικά χαρακτηριστικά
Η μέση διάμετρος της Σόριας εκτιμάται σε 13,0 χιλιόμετρα. Ο φασματικός τύπος της είναι **CX** (κατά Tholen), ενώ το γεωμετρικό άλβεδό της είναι 0,06. Η Σόρια περιστρέφεται γύρω από τον εαυτό της πιθανώς μία φορά κάθε 52,7 ημέρες, μία εξαιρετικά αργή περιστροφή για αστεροειδή (Warner & Stephens 2009).

## Εξωτερικοί σύνδεσμοι
* Τροχιά από το JPL (Java) / Εφημερίδα

Σορια
1236 Θαΐς

μικρογραφία|3D μοντέλο του αστεροειδούς 1236 Θαΐς
Η **Θαΐς (Thaïs)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,762. Ανακαλύφθηκε το 1931 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά της από το όνομα της Ελληνίδας εταίρας Θαΐδος.

## Φυσικά χαρακτηριστικά
Η μέση διάμετρος της Θαΐδος εκτιμάται σε 22,34 χιλιόμετρα. Ο φασματικός τύπος της είναι **T**, ενώ το γεωμετρικό άλβεδό της είναι 0,0599. Η Θαΐς περιστρέφεται γύρω από τον εαυτό της πιθανώς μία φορά κάθε 72 και πλέον ώρες.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Θαις
1237 Ζενεβιέβ

μικρογραφία|3D μοντέλο του αστεροειδούς 1237 Ζενεβιέβ
Η **Ζενεβιέβ (Genevieve)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,578. Ανακαλύφθηκε το 1931 από τον Γάλλο αστρονόμο Γκυ Ράις, που παρατηρούσε από το Αλγέρι και της έδωσε το όνομα της μεγαλύτερης κόρης του. Η Ζενεβιέβ υπήρξε ο πρώτος από τους 5 συνολικά αστεροειδείς που ανεκάλυψε ο συγκεκριμένος αστρονόμος.

## Φυσικά χαρακτηριστικά
Η μέση διάμετρος της Ζενεβιέβ εκτιμάται σε 39,82 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0585. Η Ζενεβιέβ περιστρέφεται γύρω από τον εαυτό της μία φορά κάθε 16 ώρες και 22 λεπτά, μία μάλλον αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ζενεβιεβ
DCS

Ο όρος **Κατανεμημένο Σύστημα Ελέγχου** ή **DCS**  (*Distributed Control System*) περιγράφει μια κατηγορία συστημάτων βιομηχανικού αυτομάτου ελέγχου. Το χαρακτηριστικό των κατανεμημένων συστημάτων είναι ότι αποτελούνται από τοπικούς ελεγκτές βασισμένους σε μικροεπεξεργαστές, ο κάθε τοπικός ελεγκτής υλοποιεί αυτόνομα το βρόχο αυτομάτου ελέγχου του τμήματος της εγκατάστασης που ελέγχει και όλοι οι τοπικοί ελεγκτές είναι συνδεδεμένοι σε δίαυλο LAN. Στο δίαυλο είναι επίσης συνδεδεμένοι οι Η/Υ που χρησιμοποιούνται για την απεικόνιση όλης της εγκατάστασης και εισαγωγή εντολών ελέγχου.

## δείτε επίσης
*SCADA

## πηγές
*C.L. Albert, D.A. Coggan, *Fundamentals of Industrial Control*, 1992

Κατηγορία:Βιομηχανικός αυτοματισμός
1238 Πρεντάππια

Η **Πρεντάππια (Predappia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,915. Ανακαλύφθηκε το 1932 από τον Ιταλό αστρονόμο Λουίτζι Βόλτα, που παρατηρούσε από το Τορίνο (Πίνο Τορινέζε), και πήρε το όνομά της από την κωμόπολη Πρεντάπιο της Ιταλίας.

## Φυσικά χαρακτηριστικά
Η μέση διάμετρος της Πρεντάππια εκτιμάται σε 19,96 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0771. Η Πρεντάππια περιστρέφεται γύρω από τον εαυτό της μία φορά κάθε 8 ώρες και 56 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πρενταππια
1239 Κετελέτα

Η **Κετελέτα (Queteleta)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,298. Ανακαλύφθηκε το 1932 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά της προς τιμή του Βέλγου μαθηματικού και αστρονόμου Αντόλφ Κετελέ, ιδρυτή και ισόβιου διευθυντή του Αστεροσκοπείου των Βρυξελλών.

## Φυσικά χαρακτηριστικά
Η μέση διάμετρος της Κετελέτας εκτιμάται σε 15,94 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0695. Είναι άγνωστο αν και με ποια περίοδο περιστρέφεται η Κετελέτα γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κετελετα
1240 Κεντεναρία

Η **Κεντεναρία (Centenaria)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,888. Ανακαλύφθηκε το 1932 από τον Γερμανό αστρονόμο Ρίχαρντ Σορ, που παρατηρούσε από το Μπέργκεντορφ του Αμβούργου.

## Φυσικά χαρακτηριστικά
Η μέση διάμετρος της Κεντεναρίας εκτιμάται σε 58,85 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0673. Η Κεντεναρία περιστρέφεται γύρω από τον εαυτό της μία φορά κάθε 11 ώρες 17 λεπτά και 27 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κεντεναρια
1241 Νταϋσόνα

μικρογραφία|3D μοντέλο του αστεροειδούς 1241 Νταϋσόνα
Η **Νταϋσόνα (Dysona)** είναι ένας μεγάλος αστεροειδής, που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,37. Ανακαλύφθηκε το 1932 από τον Νοτιοαφρικανό αγγλικής καταγωγής αστρονόμο Χάρρυ Έντγουιν Γουντ, που παρατηρούσε από το Γιοχάνεσμπουργκ, και πήρε το όνομά της προς τιμή του Άγγλου «Βασιλικού Αστρονόμου» σερ Φρανκ Γουότσον Ντάυσον.

## Φυσικά χαρακτηριστικά
Η μέση διάμετρος της Νταϋσόνας εκτιμάται σε 83,06 χιλιόμετρα. Ο φασματικός τύπος της είναι **PDC** (κατά Tholen), ενώ το γεωμετρικό άλβεδό της είναι 0,0425. Η Νταϋσόνα περιστρέφεται γύρω από τον εαυτό της μία φορά κάθε 8 ώρες και 36,5 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νταυσονα
Βενζοϊκός μεθυλεστέρας

Ο **βενζοϊκος μεθυλεστέρας** ή **νιοβέλαιο** είναι ο μεθυλεστέρας του βενζοϊκού οξέος και ένας αρωματικός καρβοξυλικός εστέρας. Στις συνηθισμένες συνθήκες (T = 25&nbsp;°C, P = 1 atm) είναι ένα υγρό με φρουτένια οσμή.

## Παραγωγή

### Εστεροποίηση

Ο βενζοϊκος μεθυλεστέρας μπορεί να παραχθεί με αντίδραση εστεροποίησης μεθανόλης (CH3OH) και βενζοϊκού οξέος (PhCOOH) σε όξινο περιβάλλον:


\mathrm{PhCOOH + CH_3OH \xrightarrow{H^+} PhCOOCH_3 + H_2O}


### Αλκυλίωση

Ο βενζοϊκος μεθυλεστέρας μπορεί να παραχθεί με αντίδραση αλκυλίωσης βενζοϊκού νατρίου (PhCOONa) με μεθυλαλογονίδιο (CH3X):


\mathrm{PhCOONa + CH_3X \xrightarrow{} PhCOOCH_3 + NaX}


### Ακυλίωση

Ο βενζοϊκος μεθυλεστέρας μπορεί να παραχθεί με αντίδραση ακυλίωσης μεθανόλης (CH3OH), με τις ακόλουθες χημικές ενώσεις:

1. Με βενζοϋλαλογονίδιο (PhCOX):

\mathrm{PhCOX + CH_3OH \xrightarrow{} PhCOOCH_3 + HX}


2. Με άλλον βενζοϊκό αλκυλεστέρα (μετεστεροποίηση, PhCOOR):

\mathrm{PhCOOR + CH_3OH \overrightarrow\longleftarrow PhCOOCH_3 + ROH}


## Χημικές ιδιότητες

### Σαπωνοποίηση

Ο βενζοϊκος μεθυλεστέρας δίνει αντίδραση σαπωνοποίησης με υδροξείδιο του νατρίου (NaOH), σχηματίζοντας βενζοϊκό νάτριο (PhCOONa) και μεθανόλη (CH3OH):

\mathrm{PhCOOCH_3 + NaOH \xrightarrow{} PhCOONa + CH_3OH}


### Μετεστεροποίηση

Ο βενζοϊκος μεθυλεστέρας δίνει αντίδραση μετεστεροποίησης με αλκοόλη (ROH), σχηματίζοντας βενζοϊκό αλκυλεστέρα και μεθανόλη:


\mathrm{PhCOOCH_3 + ROH \overrightarrow\longleftarrow PhCOOR + CH_3OH}


### Αμμωνιόλυση

Ο βενζοϊκος μεθυλεστέρας δίνει αντίδραση αμμωνιόλυσης με αμμωνία (NH3), σχηματίζοντας βενζαμίδιο (PhCONH2) και μεθανόλη (CH3OH):

\mathrm{PhCOOCH_3 + NH_3 \xrightarrow{} PhCONH_2 + CH_3OH}


### Επίδραση οργανομαγνησιακών ενώσεων

Ο βενζοϊκος μεθυλεστέρας δίνει αντίδραση επίδρασης οργανομαγνησιακών ενώσεων (RMgX), σχηματίζοντας βενζοκετόνη (PhCOR) και μεθυλομαγνησιοαλογονίδιο (CH3OMgX):


\mathrm{PhCOOCH_3 + RMgX \xrightarrow{} CH_3OC(Ph)(R)OMgX \xrightarrow{} PhCOR + PhOMgX \downarrow}


### Αναγωγή

Ο βενζοϊκος μεθυλεστέρας δίνει αντιδράσεις οξειδοαναγωγής, σχηματίζοντας βενζυλική αλκοόλη (PhCH2OH) και μεθανόλη (CH3OH):

1. Με νάτριο (Na) και αιθανόλη (CH3CH2OH):

\mathrm{PhCOOCH_3 + 3Na + 3CH_3CH_2OH \xrightarrow{} PhCH_2OH + CH_3OH + 3CH_3CH_2ONa}


2. Με διυδρογόνο (H2) και νικέλιο (Ni):

\mathrm{PhCOOCH_3 + \frac{3}{2}H_2 \xrightarrow{Ni} PhCH_2OH + CH_3OH}


3. Με λιθιοαργιλιοτετραϋδρίδιο (LiAlH4):

\mathrm{2PhCOOCH_3 + LiAlH_4 \xrightarrow{} LiAl(OCH_3)_2(OCH_2Ph)_2 \xrightarrow{+2H_2O} 2PhCH_2OH + 2CH_3OH + LiAlO_2}


## Αναφορές και σημειώσεις


## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Δημήτριου Ν. Νικολαΐδη: Ειδικά μαθήματα Οργανικής Χημείας, Θεσσαλονίκη 1983.

Κατηγορία:Καρβοξυλικοί εστέρες
Κατηγορία:Αρωματικές ενώσεις
Κατηγορία:Αρωματικές ύλες
Χάφναρφιορδουρ

Το **Χάφναρφιορδουρ** (ισλ. *Hafnarfjörður*) είναι λιμάνι που βρίσκεται στα νοτιοδυτικά της Ισλανδίας, ενώ απέχει περίπου 10 χλμ. από την πρωτεύουσα Ρέικιαβικ. Είναι η 3η πολυπληθέστερη πόλη της Ισλανδίας, μετά το Ρέικιαβικ και το Κόπαβογκουρ. Ο πληθυσμός του Χάφναρφιορδουρ είναι 29.870 άτομα (6-2019). Ως η τρίτη μεγαλύτερη πόλη της Ισλανδίας, το Χάφναρφιορδουρ έχει αναπτύξει τοπική βιομηχανία, ενώ φιλοξενεί κάθε χρόνο διάφορα πολιτιστικά φεστιβάλ.

## Ιστορία
Το όνομα του Χάφναρφιορδουρ σημαίνει «λιμάνι από φιόρδ», εξαιτίας του φυσικού λιμανιού που διαθέτει. Η πόλη αναφέρεται για πρώτη φορά στο Βιβλίο του Αποικισμού, ενώ οι παλιότερες μαρτυρίες για ταξίδια στην πόλη χρονολογούνται από τον 14ο αιώνα. Άγγλοι έμποροι ξεκίνησαν συναλλαγές με τους ντόπιους κατά τον 15ο αιώνα, ενώ αργότερα Γερμανοί έμποροι άρχισαν τις συναλλαγές στην πόλη. Η Χανσεατική Ένωση κυριαρχούσε στην περιοχή μέχρι το 1602, όπου οι Ολλανδοί είχαν το μονοπώλιο μέχρι τα τέλη του 18ου αιώνα. Το 1793, ο Ισλανδός έμπορος Μπιάρνι Σίβερτσεν εγκαταστάθηκε στην πόλη και ξεκίνησε μια μεγάλη επιχείριση αλιείας. Κατά την περίοδο που ο Σίβερτσεν δραστηριοποιούνταν στο εμπόριο, η πόλη γνώρισε μια περίοδο μεγάλης ακμής, ενώ ο ίδιος αποκαλούνταν ως ο «Βασιλιάς του Χάφναρφιορδουρ». Το Χάφναρφιορδουρ ανακηρύχθηκε επισήμως ως δήμος το 1908. Σήμερα, το Χάφναρφιορδουρ είναι κέντρο του εμπορίου ψαριού και το δεύτερο μεγαλύτερο λιμάνι της χώρας.

## Αδελφοποιημένες πόλεις
*  Ουψάλα, Σουηδία
*  Τάρτου, Εσθονία
*  Φρέντρικσμπεργκ, Δανία

## Παραπομπές


Κατηγορία:Πόλεις της Ισλανδίας
Λούντβιχσχαφεν

Το **Λούντβιχσχαφεν αμ Ράιν** (ΔΦΑ:[ˈlutvɪçsˌhafn̩ ʔam ʁaɪ̯n]) ή **Λούντβιγκσχαφεν αμ Ράιν** (ΔΦΑ:[ˈluːtvɪksˌhafn̩ ʔam ʁaɪ̯n]), γερμ. *Ludwigshafen am Rhein* (μεταφραζόμενο αποδίδεται ως "Λιμάνι του Λουδοβίκου επί του Ρήνου"), είναι πόλη που βρίσκεται στη νοτιοδυτική Γερμανία, στο κρατίδιο της Ρηνανίας-Παλατινάτου. Η πόλη, με πληθυσμό 163.777 κατοίκους, βρίσκεται στη δυτική όχθη του Ρήνου και ακριβώς απέναντι από το Μάνχαϊμ, που βρίσκεται στην ανατολική του όχθη. Η πόλη είναι γνωστή ως έδρα της BASF και ως γενέτειρα του φιλοσόφου Ερνστ Μπλοχ και του πολιτικού Χέλμουτ Κολ.

## Παραπομπές


Κατηγορία:Πόλεις της Ρηνανίας-Παλατινάτου
1242 Ζαμβεζία

μικρογραφία|Η τροχιά του αστεροειδούς 1242 Ζαμβεζία
Η **Ζαμβεζία (Zambesia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,055. Ανακαλύφθηκε το 1932 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από τον ομώνυμο ποταμό.

## Φυσικά χαρακτηριστικά
Η μέση διάμετρος της Ζαμβεζίας εκτιμάται σε 47,70 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0708. Η Ζαμβεζία περιστρέφεται γύρω από τον εαυτό της μία φορά κάθε 17 ώρες και 18 λεπτά, μία αρκετά αργή περιστροφή για αστεροειδή.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Ζαμβεζια
1243 Πάμελα

μικρογραφία|Η τροχιά του αστεροειδούς 1243 Πάμελα
Η **Πάμελα (Pamela)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,709. Ανακαλύφθηκε το 1932 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και της έδωσε το όνομα της θυγατέρας του.

## Φυσικά χαρακτηριστικά
Η μέση διάμετρος της Πάμελας εκτιμάται σε 70,07 χιλιόμετρα (από 18 παρατηρήσεις του IRAS). Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0483. Η Πάμελα περιστρέφεται γύρω από τον εαυτό της μία φορά κάθε 26 ώρες και 1 λεπτό, μία αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Παμελα
1245 Καλβινία

μικρογραφία|3D μοντέλο του αστεροειδούς 1245 Καλβινία
Η **Καλβινία (Calvinia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,755. Ανακαλύφθηκε το 1932 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ (συγκεκριμένα από τη θέση του σημερινού Ραδιοαστεροσκοπείου Χαρτεμπιστέκ, 50 χιλιόμετρα δυτικά του Γιοχάνεσμπουργκ) και πήρε το όνομά της από τη μικρή πόλη Καλβίνια της Νότιας Αφρικής.

## Φυσικά χαρακτηριστικά
Η μέση διάμετρος της Καλβινίας εκτιμάται σε 26,84 χιλιόμετρα. Ο φασματικός τύπος της είναι **S** (λιθώδης), ενώ το γεωμετρικό άλβεδό της είναι 0,2713. Η Καλβινία περιστρέφεται γύρω από τον εαυτό της μία φορά κάθε 4 ώρες και 50 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Καλβινια
Βιντεοπροβολέας

thumb|right|250px|
Ο **εικονοπροβολέας** (ή εναλλακτικά: «ψηφιακός προβολέας», «προβολέας δεδομένων») είναι μια συσκευή που λαμβάνει ένα σήμα δεδομένων (ή βίντεο, εικόνες και διαφορά δεδομένα) και το προβάλει σε μια απόσταση πάνω σε μια επιφάνεια μέσω ενός συστήματος φακών. Όλοι οι προβολείς χρησιμοποιούν λαμπτήρες για δυνατό φωτισμό για να μπορέσουν να προβάλουν την εικόνα. Προβολείς χρησιμοποιούνται σε αίθουσες συνεδριάσεων, σχολικές αίθουσες, σε παρουσιάσεις και εκθέσεις. Μπορούν να συνδυαστούν με τον διαδραστικό πίνακα  για να γίνει το μάθημα διαδραστικό μέσα στη τάξη.

Οι παραστάσεις σε ψηφιακούς κινηματογράφους σήμερα γίνονται με εξελιγμένους ψηφιακούς εικονοπροβολείς, οι οποίοι διαθέτουν την δυνατότητα παρουσίασης σε υψηλή ευκρίνεια. Οι επεξεργαστές (*Digital Mirror Devices* ή DMD-Chips) της εταιρίας Texas Instruments διαθέτουν ανάλυση 2028 × 1080 εικονοτελείες (2Κ) με διαγώνια του επεξεργαστή από 0,98 in εώς 1,2 in, και ανάλυση 4096 × 2160 (4K) με ανάλογη διαγώνια του επεξεργαστή 1,38 in.

## Εξωτερικοί σύνδεσμοι
* 
* 

Κατηγορία:Ψηφιακή τεχνολογία
Κατηγορία:Οπτικά όργανα
Κατηγορία:Εξοπλισμός γραφείου
1246 Σάκα

Ο **Σάκα (Chaka)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,756. Ανακαλύφθηκε το 1932 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά του από τον βασιλιά Σάκα των Ζουλού.

Αξιοσημείωτη είναι η μεγάλη εκκεντρότητα του Σάκα, εξαιτίας της οποίας διασχίζει σε κάθε περιφορά του όλη σχεδόν την Κύρια Ζώνη Αστεροειδών.

## Φυσικά χαρακτηριστικά
Η μέση διάμετρος του Σάκα εκτιμάται σε 18,12 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,2351. Ο Σάκα περιστρέφεται γύρω από τον εαυτό του με περίοδο 20 ± 6 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σακα
1247 Μνήμη

Η **Μνήμη (Memoria)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,576. Ανακαλύφθηκε το 1932 από τη Γαλλίδα αστρονόμο Μαργκερίτ Λωζιέ, που παρατηρούσε από την Υκλ του Βελγίου, και πήρε το όνομά της από τη μνήμη, προς τιμή των καλών αναμνήσεων της Λωζιέ από την παραμονή της στην Υκλ. Η Μνήμη υπήρξε ο πρώτος από τους 21 συνολικά αστεροειδείς που ανεκάλυψε η συγκεκριμένη αστρονόμος.

## Φυσικά χαρακτηριστικά
Η μέση διάμετρος της Μνήμης εκτιμάται σε 35,97 χιλιόμετρα. Ο φασματικός τύπος της είναι **CXF** (κατά Tholen), ενώ το γεωμετρικό άλβεδό της είναι 0,0846. Δεν είναι γνωστό αν και με ποια περίοδο περιστρέφεται η Μνήμη γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μνημη
1248 Ιουγούρθη

μικρογραφία|3D μοντέλο του αστεροειδούς 1248 Ιουγούρθη
Η **Ιουγούρθη (Jugurtha)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,706. Ανακαλύφθηκε το 1932 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από τον βασιλιά Ιουγούρθα της Νουμιδίας.

Η πολύ μικρή εκκεντρότητα της τροχιάς της Ιουγούρθης έχει ως αποτέλεσμα η τροχιά της να είναι σχεδόν κυκλική.

## Φυσικά χαρακτηριστικά
Η μέση διάμετρος της Ιουγούρθης εκτιμάται σε 38 περίπου χιλιόμετρα. Ο φασματικός τύπος της είναι **S** (λιθώδης), ενώ το γεωμετρικό άλβεδό της δεν είναι γνωστό με ακρίβεια. Η Ιουγούρθη περιστρέφεται γύρω από τον εαυτό της μία φορά κάθε 12 ώρες και 55 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ιουγουρθη
Καλλάτηβος Λυδίας

Η πόλη **Καλλάτηβος** (άλλως και **Καλλάταβα**) βρισκόταν μεταξύ της εν Σιπύλω Μαγνησίας και της Λαοδίκειας στον ποταμό Λύκο της Φρυγίας, κοντά στα σύνορα Λυδίας - Φρυγίας - Καρίας. 

Σύμφωνα με τον Ηρόδοτο, στην πόλη παραγόταν από έμπειρους τεχνίτες μέλι από θάμνο μυρίκης και σιτάρι. Επίσης αναφέρεται στον Ηρόδοτο (Ιστοριών Η΄, 31), ως σταθμός της πορείας του βασιλιά Ξέρξη για τις Σάρδεις. Εκεί κοντά μάλιστα, συνεχίζει ο Ηρόδοτος, ο Ξέρξης είδε ένα πανέμορφο πλάτανο που του κρέμασε χρυσά κοσμήματα και όρισε φύλακα έναν από τους Αθανάτους της φρουράς του. 

Φαίνεται ότι κατά την ελληνιστική περίοδο εγκαταστάθηκαν εκεί Θράκες στρατιωτικοί άποικοι, γεγονός που προδίδεται από μια επιγραφή με θρακικό όνομα (*Αρτεμιδώρα Πλουτίωνος, γυνή δε Δενδουπόρεως, χαίρε*). Το γεγονός ότι ήταν κτισμένη σε στρατηγική θέση, της απέδωσε μεγάλη σημασία στην αρχαιότητα. Εκτός από τον Έλληνα ιστορικό, η Καλλάτηβος αναφέρεται και στην Αγία Γραφή. Εκεί κοντά σε ένα νυμφαίο βρέθηκε αρχαία επιγραφή ρωμαϊκών χρόνων (*έτους της Καίσαρος νίκης, μηνός Πανήμου δ΄, οι κα... Καλλατάβοις ετείμησαν*). Ορισμένοι ερευνητές ταύτισαν την Καλλάτηβο με την ελληνιστική Φιλαδέλφεια. 

Στα ερείπιά της είναι η σημερινή μικρή πόλη Sarıgöl της επαρχίας Μαγνησίας της Τουρκίας.

## Πηγές
* Ηροδότου Ιστορίαι Η΄,31.
* Πόλεις και επισκοπές της Φρυγίας.

Κατηγορία:Αρχαίες πόλεις της Λυδίας
Αιγές Αιολίδας

Οι **Αιγές** ήταν αρχαία ελληνική πόλη στην Αιολίδα της βορειοδυτικής Μικράς Ασίας. Η πόλη αναφέρεται τόσο από τον Ηρόδοτο, όσο και από τον Στράβωνα ως μέλος της αιολικής Δωδεκάπολης. Είχε επίσης ένα σημαντικό ιερό του Απόλλωνα. Οι Αιγές είχαν την λαμπρότερη περίοδο κατά την διάρκεια της δυναστείας των Ατταλιδών που κυβέρνησε από την κοντινή Πέργαμο στο 3ο και 2ο π.Χ. αιώνα.

Ο αρχαιολογικός χώρος βρίσκεται σε αρκετά υψηλό υψόμετρο σχεδόν στην κορυφή του όρους Gün, μέρος της οροσειράς Yunt. Τα ερείπια της αρχαίας ελληνικής πόλης εντοπίζονται στο χωριό Yuntdağı Köseler, της επαρχίας της Μαγνησίας. 


File:AigaiAufgang.jpg|Δρόμος στις Αιγές
File:AigaiMarkthalle2.jpg|Πρόσοψη στοάς αγοράς όπως φαίνεται από το εσωτερικό
File:AigaiBouleuterion1.jpg|Βουλευτήριο
File:AigaiOdeon.jpg|Θέατρο


## Πηγές
* www.aigai.info 

Κατηγορία:Αρχαίες πόλεις της Αιολίδας
Αιγιρόεσσα

Η **Αιγιρόεσσα** αναφέρεται μονάχα από τον Ηρόδοτο (1,149,1), ως μέλος της αιολικής δωδεκαπόλεως. Ο ερευνητής Stein (1883) πρότεινε την συνταύτιση της Αιγιρόεσσας με την βορειότερη Ελαία, επειδή ο Ηρόδοτος δεν την αναφέρει στις αιολικές πολιτείες. Η ύπαρξη όμως των νομισμάτων της Ελαίας, ακυρώνει τον ισχυρισμό αυτό. Ο ερευνητής Cook (1958 -9) εντοπίζει την αρχαία ελληνική πόλη στην περιοχή Belkahve της επαρχίας Σμύρνης. Από τα ερείπια που είδε το 1825 ο Prokesch von Osten, πραγματοποιήθηκαν ανασκαφές στο χωριό Kemalpasa στα ανατολικά της Σμύρνης, όπου και εντοπίστηκαν με την αρχαία ελληνική Αιγιρόεσσα.  

## Πηγές
* An inventory of archaic and classical poleis.
* Αιγιρόεσσα.

Κατηγορία:Αρχαίες πόλεις της Αιολίδας
Τήμνος

Η **Τήμνος** ήταν μικρή ελληνική πόλη-κράτος, κοντά στα παράλια της Αιολίδος. Βρισκόταν κοντά στον ποταμό Έρμο και κτισμένη σε υψόμετρο, από όπου έβλεπε κανείς τα εδάφη της Σμύρνης, της Φώκαιας και της Κύμης. Το όνομα επιβίωσε ως έδρα ρωμαιοκαθολικού επισκόπου.  

Στα χρόνια του αυτοκράτορα Αυγούστου, η Τήμνος έπνεε τα λοίσθια. Επί Τιβερίου καταστράφηκε από σεισμό και στην εποχή του Πλινίου του Πρεσβυτέρου δεν κατοικείτο πλέον. Αργότερα ξανακτίστηκε. Όταν η Τήμνος ήταν δυνάμει επισκοπή, ο επίσκοπός της ήταν βοηθός επίσκοπος της Εφέσου. 

Η γύρω περιοχή ονομαζόταν κοιλάδα του Μαινομένου, όνομα που αποδίδεται στην καταστροφική δράση του ποταμού Έρμου. Από την ονομασία αυτή προήλθε και η ελληνική Μαινεμένη. Πρόσφυγες από την ελληνική πόλη ήλθαν στη Θεσσαλονίκη το 1922 μετά την Μικρασιατική καταστροφή και ίδρυσαν τη Νέα Μενεμένη στα δυτικά της. 

## Παραπομπές


Κατηγορία:Αρχαίες πόλεις της Αιολίδας
Eat Pray Love

***Eat Pray Love*** είναι αμερικανική αισθηματική δραματική κομεντί παραγωγής 2010. Είναι βασισμένη στο ομότιτλο αυτοβιογραφικό βιβλίο της Ελίζαμπεθ Γκίλμπερτ και πρωταγωνιστεί η Τζούλια Ρόμπερτς.

Η ταινία κυκλοφόρησε στις 13 Αυγούστου 2010 στις ΗΠΑ και στις 7 Οκτωβρίου 2010 στην Ελλάδα.

## Πλοκή
Η Ελίζαμπεθ Γκίλμπερτ είχε τα πάντα τα οποία μια μοντέρνα γυναίκα υποτίθεται ότι πρέπει να έχει: σύζυγο, σπίτι, καριέρα. Παρ' όλα αυτά όμως, βρίσκεται σε απόγνωση, μπερδεμένη και ψάχνει αυτό που πραγματικά θέλει στη ζωή. Χωρίζει με το σύζυγό της και αποφασίζει να ταξιδέψει σε όλο τον κόσμο, σε μια προσπάθεια να βρει τον εαυτό της, ρισκάροντας να αλλάξει ριζικά τη ζωή της. Στα ταξίδια της, ανακαλύπτει την αληθινή απόλαυση του φαγητού στην Ιταλία, την εσωτερική γαλήνη και ισορροπία της πραγματικής αγάπης στο Μπαλί.

## Ηθοποιοί και Χαρακτήρες
* Τζούλια Ρόμπερτς στο ρόλο της *Ελίζαμπεθ Γκίλμπερτ*
* Χαβιέρ Μπαρδέμ στο ρόλο του *Φελίπε*
* Μπίλι Κράνταπ στο ρόλο του *Στίβεν*, πρώην σύζυγος της Ελίζαμπεθ
* Ρίτσαρντ Τζένκινς στο ρόλο του *Ρίτσαρντ*
* Βαϊόλα Ντέιβις στο ρόλο της *Ντίλια Σιράζ*, κολλητή της Ελίζαμπεθ
* Τζέιμς Φράνκο στο ρόλο του *Ντέιβιντ*
* Σόφι Τόμσον στο ρόλο της *Κορέλα*
* Μάικ Ο' Μάλεϊ στο ρόλο του *Άντι Σιράζ*
* Κριστίν Χακίμ στο ρόλο της *Γουέιαν*
* Χάντι Σουμπιγιάντο στο ρόλο του *Κετούτ*
* Τούβα Νοβότνι στο ρόλο της *Σόφι*
* Λούκα Αρτζεντέρο στο ρόλο του *Τζιοβάνι*

## Παραγωγή
Το *Eat Pray Love* ξεκίνησε γυρίσματα τον Αύγουστο του 2009. Τα γυρίσματα πραγματοποιήθηκαν στη Νέα Υόρκη, στη Ρώμη και στη Νάπολη, στο Δελχί και στο Μπαλί.

## Box office
Με προϋπολογισμό 60.000.000 δολάρια, η ταινία άνοιξε στη 2η θέση με 23,1 εκατομμύρια δολάρια το πρώτο σαββατοκύριακο. Στο αμερικανικό box office απέφερε 80,5 εκατομμύρια δολάρια και στον υπόλοιπο κόσμο 124 εκατομμύρια δολάρια. Συνολικά συγκέντρωσε 204,5 εκατομμύρια δολάρια.

## Παραπομπές


## Εξωτερικοί σύνδεσμοι
* Επίσημη ιστοσελίδα 
* Eat Pray Love στο IMDb

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2010
Κατηγορία:Ταινίες παραγωγής Columbia Pictures
Κατηγορία:Αμερικανικές ρομαντικές κωμικές ταινίες
Κατηγορία:Αγγλόφωνες ταινίες
Κατηγορία:Ιταλόφωνες ταινίες
Κατηγορία:Αμερικανικές δραματικές κωμικές ταινίες
Κατηγορία:Ταινίες βασισμένες σε πραγματικά γεγονότα
Κατηγορία:Ταινίες βασισμένες σε βιογραφίες
Κατηγορία:Ταινίες παραγωγής Plan B Entertainment
Κατηγορία:Ταινίες γυρισμένες στην Ινδία
Κορύβισσα Τρωάδος

Η **Κορύβισσα** ήταν αρχαία ελληνική πόλη της Τρωάδος κοντά στην πόλη Σκήψι. Αναφέρονται από τα γεωγραφικά του Στράβωνος (10,3,22), ως μια από τις πόλεις -ιερά των κατά τόπους τιμωμένων Καβείρων (*τό τε Κορυβαντεῖον τὸ ἐν τῇ Ἁμαξιτίᾳ τῆς νῦν Ἀλεξανδρέων χώρας ἐγγὺς τοῦ Σμινθίου, καὶ ἡ Κορύβισσα ἐν τῇ Σκηψίᾳ περὶ ποταμὸν Εὐρήεντα καὶ κώμην ὁμώνυμον καὶ ἔτι χείμαρρον Αἰθαλόεντα. πιθανὸν δέ φησιν ὁ Σκήψιος*). 

## Πηγές
* Στράβωνος γεωγραφικά.

Κατηγορία:Αρχαίες πόλεις της Τρωάδας
1249 Ραδερφορντία

Η **Ραδερφορντία (Rutherfordia)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,259. Ανακαλύφθηκε το 1932 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της προς τιμή του Νεοζηλανδού φυσικού και χημικού Έρνεστ Ράδερφορντ.

## Φυσικά χαρακτηριστικά
Η μέση διάμετρος της Ραδερφορντίας εκτιμάται σε 12,40 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,2778. Η Ραδερφορντία περιστρέφεται γύρω από τον εαυτό της μία φορά κάθε 18 ώρες και 14 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ραδερφορντια
Κοκύλιον Τρωάδος

Το **Κοκύλιον** ήταν αρχαία πόλη της νότιας Τρωάδας, η οποία άκμασε κατά την κλασική και ρωμαϊκή περίοδο. Βρισκόταν στα ανατολικά της Λάρισας και στα βορειοδυτικά του Αδραμυττίου. Η ακριβής θέση της δεν είναι βέβαιη αλλά πιθανολογείται πως βρίσκεται στην τοποθεσία Karaev, στην περιοχή του χωριού Bahçeli της βορειοδυτικής Μικράς Ασίας, στην Τουρκία.

Το Κοκύλιον αναφέρεται από τον Ξενοφώντα, στο έργο του *[[Ελληνικά (Ξενοφώντος)|Ελληνικά]]*, σε ένα επεισόδιο της εκστρατείας του Σπαρτιάτη στρατηγού Δερκυλλίδα στη Μικρά Ασία, το 399 π.Χ.. Αργότερα, στις αρχές του 2ου αι. μ.Χ., ο Πλίνιος ανέφερε ότι τη βρήκε έρημη από κατοίκους.

## Παραπομπές


Κατηγορία:Αρχαίες πόλεις της Τρωάδας
Περιχάραξις Μυσίας

Η **Περιχάραξις** ήταν αρχαία ελληνική πόλη στην κεντρική Μυσία της Μικράς Ασίας. Βρισκόταν στα βορειοδυτικά της πόλης Αδριανού Θήραι (σημ. Μπαλικεσίρ της Τουρκίας), ενώ δεν απείχε πολύ μακριά από τους πρόποδες του ομηρικού όρους Ίδη. 

Ο Γερμανός κλασικός αρχαιολόγος Theodore Wiegand (1864-1936), ο οποίος επισκέφθηκε την περιοχή το 1902, τοποθετεί τον αρχαίο οικισμό *Περιχάραξις* και το κοντινό μεταλλείο στην ευρύτερη περιοχή της σύγχρονης τουρκικής κωμόπολης Μπάλιας  ή *Βάλιας* (τουρκικά: *Balya*), αναφερόμενης και ως *Μπάλια Καραϊντίν* ή *Μπάλια Μαντέν* (από το γαλλικό maden = μεταλλείο).

Τα μεταλλεία της περιοχής ήταν γνωστά από την αρχαιότητα και η εκμετάλλευσή τους άρχισε, κυρίως μετά το 133 π.Χ., από τους βασιλείς της Περγάμου. Στην περιοχή της Μπάλιας, οι σύγχρονοι ερευνητές τοποθετούν μεγάλο αριθμό αρχαίων ευρημάτων, μέσω των οποίων βρίσκουν σαφείς ενδείξεις ελληνιστικής κατοχής. Για τον Τέοντορ Βίγκαντ, τα ερείπια στην Μπάλια αντιπροσωπεύουν σαφώς την Περιχάραξη, καθώς παρατήρησε, στις αρχές του 20ου αιώνα, ότι οι χωρικοί της περιοχής προσέφεραν προς πώληση στους συλλέκτες ως επί το πλείστον ρωμαϊκά νομίσματα και κατέληξε στο συμπέρασμα ότι η εξορυκτική δραστηριότητα πιθανώς είχε κορυφωθεί εκεί κατά τους ρωμαϊκούς αυτοκρατορικούς χρόνους.  

Κοντά στον οικισμό της Περιχάραξης βρισκόταν επίσης η κώμη με το όνομα *Εργαστήριον* ή *Εργαστήρια*, η οποία τοποθετείτο μεταξύ Περγάμου και Κυζίκου, σήμερα επίσης στην ευρύτερη περιοχή της Μπάλιας. Ο γνωστός γιατρός της αρχαιότητας Γαληνός (γεννήθηκε το 131 μ.Χ.), σε σύγραμμά του αναφέρει επίσης την κώμη αυτή, ενώ και ο Ιεροκλής, γεωγράφος του 6ου αι. μ.Χ., ονομάζει τον οικισμό αυτόν *Εργαστήριον*.
 
Μερικοί σύγχρονοι ιστορικοί έχουν εκφράσει την υπόθεση πως από την Περιχάραξι πέρασε ο Απόστολος Παύλος κατά τη δεύτερη αποστολική περιοδεία του, στην πορεία του από την Αντιόχεια της Πισιδίας προς την Αλεξάνδρεια της Τρωάδας. Άλλωστε, το ήδη υπάρχον από την αρχαιότητα οχυρό ανακατασκευάστηκε ως βυζαντινό. Ακόμη και σήμερα σώζονται υπολείμματα των τειχών του, ένας πύργος, καθώς και κυλινδρική υδατοδεξαμενή. 

Το τουρκικό όνομα Balya θεωρείται παραφθορά της ελληνικής λέξης *Παλαιά*. Ο αρχαίος γεωγράφος Στράβων, από την Αμάσεια (πέθανε το 19 μ.Χ.), γράφει: «Έστι δε η Παλαιά, κατοικία τις ούτω καλουμένη, διέχουσα των Ανδείρων εκατόν και τριάκοντα σταδίους». 

## Παραπομπές


## Εξωτερικοί σύνδεσμοι
* 
* Pericharaxis, Kadı Kale Çay, στις ιστοσελίδες: http://imperium.ahlfeldt.se & https://web.archive.org/web/20170808012018/http://dare.ht.lu.se/, *Ψηφιακός Άτλας της Ρωμαϊκής Αυτοκρατορίας*, ("Digital Atlas of the Roman Empire", Johan Ahlfeldt, Department of Archaeology and Ancient History, Lund University, Sweden), Πανεπιστήμιο Λουντ, Λουντ, Σουηδία, πρόγραμμα: Pelagios.
* Pericharaxis - Περιχάραξις
* Δέσποινα Στυλιανίδου, «Μπάλια, η πρώτη μας ρίζα».
* Σύλλογος Μπαλιωτών Μικράς Ασίας.

Κατηγορία:Αρχαίες πόλεις της Μυσίας
Ιωδιούχος υφυδράργυρος

Ο **Ιωδιούχος υφυδράργυρος** ή αλλιώς **Ιωδιούχος(Ι) Υδράργυρος** είναι μία χημική ένωση του ιωδίου και του υδράργυρου. Ο χημικός τύπος τους είναι Hg2I2. Είναι φωτοευαίσθητο υλικό και αποσυντίθεται εύκολα με υδράργυρο και με Διιωδιούχο υδράργυρο (HgI2).
## Σύνθεση
Ο ιωδιούχος υφυδράργυρος μπορεί εύκολα να σχηματιστεί με άμεσο συνδυασμό υδραργύρου και ιωδίου:
2 Hg + I2 → Hg2I2
## Παραπομπές


Κατηγορία:Ενώσεις υδραργύρου
Κατηγορία:Ενώσεις ιωδίου
Γκριζοκέφαλος λεμούριος

Ο **Στακτοκέφαλος λεμούριος** (***Eulemur cinereiceps***), ή **γκριζοκέφαλος καφέ λεμούριος**, είναι μέσου μεγέθους πρωτεύον, είδος λεμούριου στην οικογένεια των Λεμουρίδων. Το είδος δραστηριοποιείται καθ'ολη τη διάρκεια της ημέρας ή της νύκτας σε τυχαία διαστήματα. Μέχρι μία ταξινομική αναθεώρηση το 2008, ήταν γνωστός ως **καφέ λεμούριος με λευκό περιλαίμιο** ή **Ευλεμούριος ο λευκοπεριλαίμιος** (***Eulemur albocollaris***). Ζει στη νοτιοανατολική Μαδαγασκάρη. Το 2005, εκτιμήσεις δορυφορικών εικόνων έδειξαν περίπου 700 τ.χλμ. υπολοιπόμενων ενδιαιτημάτων στο γεωγραφικό του εύρος. Απειλείται σοβαρότατα από το κυνήγι και την απώλεια ενδιαιτήματος και για αυτό συμπεριλαμβάνεται στον κατάλογο των 25 πλέον απειλούμενων πρωτευόντων. Αποτιμάται σήμερα ως Κινδυνεύον είδος από τη Διεθνή Ένωση για τη Διατήρηση της Φύσης λόγω της εξαιρετικά περιορισμένης κατανομής του.

Ο στακτοκέφαλος λεμούριος βρίσκεται μόνο στη νοτιοανατολική Μαδαγασκάρη, από τον ποταμό *Manampatrana* έως νότια στον ποταμό *Mananara*.

## Αλλαγή στην ταξινομία
Πρόσφατες γενετικά και μορφολογικά στοιχεία υποδεικνύουν ότι το πρώην όνομα, *E. albocollaris*, ήταν στην πραγματικότητα νεώτερο συνώνυμο του *E. cinereiceps*. Κατά συνέπεια το κοινό όνομα *γκριζοκέφαλος λεμούριος* καθώς και το επιστημονικό όνομα *Eulemur cinereiceps*, αναστήθηκαν ώστε να αντικαταστήσουν το όνομα *καφέ λεμούριος με άσπρο περιλαίμιο* και το επιστημονικό *E. albocollaris* αντίστοιχα.

Προηγουμένως, το είδος αυτό καταχωρούνταν ως υποείδος του κοινού καφέ λεμούριου έως ότου αναβαθμίστηκε σε είδος το 2001. Ωστόσο γενετικές μελέτες καθώς και μελέτες πεδίου ακόμα υποστηρίζουν την κατάσταση του ως υποείδους υπό την έννοια του βιολογικού είδους.

## Δείτε επίσης
* Ταξινομία των λεμούριων

## Παραπομπές


Κατηγορία:Λεμουρίδες
Μπουρνιάς

Ο όρος **Μπουρνιάς** μπορεί να αναφέρεται:

**Σε επώνυμο:**
* Αντώνιος Μπουρνιάς ή Χατζηαντώνης, Χιώτης αγωνιστής της Επαναστάσεως του 1821
* Απόστολος Μπουρνιάς (1915-1998), Έλληνας νομικός, συγγραφέας και βουλευτής Ευβοίας
* Γεώργιος Μπουρνιάς, Έλληνας δικηγόρος, δημοσιογράφος και βουλευτής
* Ιωάννης Μπουρνιάς (1877-1974), Έλληνας πολιτικός, υπουργός και βουλευτής Ευβοίας
* Λεωνίδας Μπουρνιάς (1909-1997), Έλληνας πολιτικός, υπουργός και 9 φορές βουλευτής Χίου

**Σε γεωγραφική περιοχή:**
* Μπουρνιάς (βουνό),  βουνό της Σάμου

**Σε οικισμό:**
* **Μπουρνιάς** Οικισμός της Καλαμάτας.
* Μπουρνιάς στην Πύλη τρικάλων.
Λαιμός (επώνυμο)

Το **Λαιμός** ως επώνυμο μπορεί να αναφέρεται σε κάποιο από τα παρακάτω πρόσωπα:

* Ανδρέας Λαιμός (1900-1983), Έλληνας εφοπλιστής, συγγραφέας, βουλευτής και δήμαρχος Χίου
* Γεώργιος Χρ. Λαιμός (γενν.1900), Έλληνας εφοπλιστής και ευεργέτης
Βίλχελμ Βάττενμπαχ

Ο **Βίλχελμ Βάττενμπαχ** (*Wilhelm Wattenbach*, 22 Σεπτεμβρίου 1819 – 20 Σεπτεμβρίου 1897) ήταν Γερμανός ιστορικός.

## Βιογραφία
Γεννήθηκε στις 22 Σεπτεμβρίου 1819 στο Ράντζαου του Χόλσταϊν (τμήμα του σημερινού κρατιδίου Σλέσβιχ-Χόλσταϊν). Ο πατέρας πέθανε νωρίς αφήνοντας την μητέρα του χήρα με τα παιδιά. Μετακόμισαν οικογενειακά στη Λίμπεκ, όπου ο μικρός Βίλχελμ επισκέφτηκε το ουμανιστικό γυμνάσιο «Καταρινέουμ». Γνωρίστηκε και συνδέθηκε φιλικά εφ' όρου ζωής με αρκετούς αργότερα σημαντικούς φιλολόγους, τον Εμάνουελ Γκέιμπελ, Ερνστ Κούρτιους, και άλλους. Σπούδασε φιλολογία στη Βόννη, το Γκέτινγκεν και το Βερολίνο. Το 1843 καταπιάστηκε με τη συγγραφή του *[[Monumenta Germaniae Historica]]*. Σημαντικό πρόρισμά του ήταν η απόδειξη ότι το έγγραφο Privilegium Maius του 1358/59 δεν ήταν γνήσιο. Τ0 1855 έγινε βιβλιοθηκάριος του πανεπιστημίου του Βρότσλαβ, ενώ το 1862 διορίστηκε καθηγητής της Ιστορίας στη Χαϊδελβέργη και το 1873 στο Βερολίνο. Απεβίωσε στις 20 Σεπτεμβρίου 1897 στη Φραγκφούρτη.

## Συγγράμματα
* *Deutschlands Geschichtsquellen im Mittelalter bis zur Mitte des XIII Jahrhunderts* (1858), sein Hauptwerk, ein Leitfaden zu den Quellen der Geschichte des deutschen Mittelalters, in mehreren Ausgaben, Τόμος Α (PDF) και Τόμος Β (PDF)
* *Peter Luder, der erste humanistische Lehrer in Heidelberg* (Karlsruhe 1869).
* *Anleitung zur lateinischen Palaeographie.* Leipzig 1869 und 1886 (κείμενο (pdf)).
* *Das Schriftwesen im Mittelalter.* Leipzig 1871, 3. Aufl. ebd. 1896, Neudruck (deklariert als 4. Aufl.) Graz 1958 (Κείμενο (pdf)).
* *Beiträge zur Geschichte der christlichen Kirche in Böhmen und Mähren.* Wien 1849 (Κείμενο (pdf)).
* *Geschichte des römischen Papsttums.* Berlin 1876 ((Κείμενο (pdf)).
* *Anleitung zur griechischen Palaeographie.* Leipzig 1867 und 1895 (Κείμενο (pdf)).

## Πηγές
* Carl Rodenberg: Wilhelm Wattenbach. Περιέχεται στο: Allgemeine Deutsche Biographie (ADB). Band 44, Duncker & Humblot, Leipzig 1898, S. 439–443.

## Παραπομπές

## Εξωτερικοί σύνδεσμοι

* Nachweise und Volltexte im MGH-OPAC
* Schriftwesen im Mittelalter, frei zugänglich via ERV-Server

Κατηγορία:Γερμανοί ιστορικοί
Κατηγορία:Παλαιογράφοι
Μπερνάρ ντε Μονφωκόν

Ο **Μπερνάρ ντε Μονφωκόν** (, 16 Ιανουαρίου 1655 - 21 Δεκεμβρίου 1741) ήταν Γάλλος μοναχός του τάγματος του Άγιου Βενεδίκτου και λόγιος που ίδρυσε την επιστήμη της παλαιογραφίας, ενώ συγκαταλέγεται μεταξύ των ιδρυτών της μοντέρνας αρχαιολογίας. 

## Βιογραφία
Γεννήθηκε στις 16 Ιανουαρίου 1655 στον πύργο της Soulatgé στην Κορμπιέρ (Corbières) που βρίσκεται στην σημερινό διαμέρισμα Aude της Γαλλίας. Σε βρεφική ηλικία μετακόμισε οικογενειακώς στον πύργο Roquetaillade. Σχολείο πήγε στο Limoux και δέχτηκε θρησκευτική εκπαίδευση από ηλικίας επτά χρονών. Υπηρέτησε στον Γαλλικό στρατό ως εθελοντής και πήρε μέρος στον Γαλλο-Ολλανδικό πόλεμο του 1673. Κατείχε το βαθμό του αρχηγού γρεναδιέρων και διεύθυνε δύο εκστρατείες υπό τις διαταγές του Λα Τουρ ντ'Ωβέρν. Πήρε μέρος στην μάχη του Μαρίενταλ, ασθένησε όμως στην Σαβέρν (Saverne) της Αλσατίας και αναγκάστηκε να εγκαταλείψει την στρατιωτική σταδιοδρομία, ενώ κατατάχτηκε στο μοναχικό τάγμα των Βενεδικτίνων. Μετά τον θάνατο του πατέρα του εγκαταστάθηκε το 1675 στη μονή του Bream στην Τουλούζη, όπου ασχολήθηκε με την σπουδή αρχαίων γλωσσών, Ελληνικά, Εβραϊκά, Χαλδαιο-Αραμαϊκά, Συριακά και Κοπτικά. Το 1687 έλαβε πρόσκληση στο Αββαείο του Σαιν-Ζερμαίν-ντε-Πρε όπου συντέλεσε στην έκδοση των ελληνικών έργων των Εκκλησιαστικών Πατέρων. Έγινε μέλος της Γαλλικής ακαδημίας επιγραφών και καλών γραμμάτων (Académie des Inscriptions et Belles-Lettres) το 1719.

Απεβίωσε στις 21 Δεκεμβρίου 1741 στο Αβαείο Σεν Ζερμέν ντε Πρε.

## Συγγράμματα
* *Analecta graeca, sive varia opuscula graeca inedita* (Paris, 1688)
* *S. Athanasii opera omnia* (Paris, 1698)
* ''Diarium italicum'' (Paris, 1702)
* *Bibliotheca Coisliniana* (Paris, 1705)
* *Collectio nova patrum graecorum* (2 vols., 1706)
* ''Palaeographia Graeca, sive, De ortu et progressu literarum graecarum'' (Paris, 1708)
* *Bibliotheca Coisliniana olim Segueriana*, Paris: Ludovicus Guerin & Carolus Robustel, (Paris, 1715)
* *L'antiquité expliquée et representée en figures* (vols. 1-15, Paris, 1719-[1724)
* *Les monuments de la monarchie française* (for Henrik IV, vols. 1-5, Paris, 1729–1733)
* ''Sancti patris nostri Ioannis Chrisostomi opera omnia'' (Paris, 1718—1738; new edition 1735—1740)
* *Bibliotheca bibliothecarum manuscriptorum nova* (vols. 1-2, Paris, 1739)
* *Antiquitas explanatione et schematibus illustrata* (L'antiquité expliquée et représentée en figures), 10 volumes

## Παραπομπές


## Εξωτερικοί σύνδεσμοι
* 

Κατηγορία:Γάλλοι Βενεδικτίνοι
Κατηγορία:Βενεδικτίνοι λόγιοι
Κατηγορία:Γάλλοι Ρωμαιοκαθολικοί ιερείς του 17ου αιώνα
Κατηγορία:Γάλλοι Ρωμαιοκαθολικοί ιερείς του 18ου αιώνα
Κατηγορία:Γάλλοι συγγραφείς του 17ου αιώνα
Κατηγορία:Γάλλοι συγγραφείς του 18ου αιώνα
Κατηγορία:Πατρολόγοι
Κατηγορία:Γάλλοι παλαιογράφοι
Κατηγορία:Γάλλοι αρχαιογνώστες
Κατηγορία:Γάλλοι Καθολικοί θεολόγοι του 18ου αιώνα
Κατηγορία:Χριστιανοί Εβραϊστές
Κατηγορία:Μέλη της Ακαδημίας Επιγραφών και Γραμμάτων
Γιόχαν Σούμπαρτ

Ο **Γιόχαν Σούμπαρτ** (γερμ. *Johann Heinrich Christian Schubart*) (1800 στο Μάρμπουργκ – 1885 στο Κάσσελ) υπήρξε Γερμανός κλασικός φιλόλογος.

## Βιογραφία
Γεννήθηκε στις 28 Φεβρουαρίου 1800 στο Μάρμπουργκ. Σπούδασε κλασική φιλολογία στο Μάρμπουργκ και στη Χαϊδελβέργη. Το 1825 διορίστηκε συνεργάτης στις εκδόσεις *Heidelberger Jahrbücher* στη Χαϊδελβέργη και το 1829 στο αντίστοιχο *Wiener Jahrbücher* στη Βιέννη. Επέστρεψε στην Έσση και διορίστηκε ως γραμματέας στη βιβλιοθήκη του πανεπιστημίου του Κάσσελ. Το 1834 έγινε ιδρυτικό μέλος του συλλόγου «*Verein für hessische Geschichte und Landeskunde*». Απεβίωσε την 1η Μαΐου 1885 στο Κάσσελ.

## Συγγράμματα
Ο Σούμπαρτ δημοσίευσε πολλά άρθρα στην «Εφημερίδα της επιστήμης των Αρχαιοτήτων» (*Zeitschrift für Alterthumswissenschaft*) και στη σειρά *Jahn's Jahrbüchern*. Σε συνεργασία με τον Κρίστιαν Βαλτζ δημοσίευσε μια επιμελημένη τρίτομη έκδοση των έργων του Παυσανία. Άλλα έργα του είναι:
 
* *Quaestiones genealogicae historicae in antiquitatem heroicam Graecam* (1832)
* *Beschreibung von Griechenland*
** *Erstes bis Drittes Bändchen*
** *Viertes bis Sechstes Bändchen* (Stuttgart 1860)

## Πηγές
* Richard Hoche: Johann Heinrich Christian Schubart. Περιλαμβάνεται στο: Allgemeine Deutsche Biographie (ADB). Τόμος 32, Duncker & Humblot, Leipzig 1891, σελ. 600 

## Παραπομπές


Κατηγορία:Γερμανοί φιλόλογοι
Κατηγορία:Παλαιογράφοι
Γιόχαν Χουγκ

Ο **Γιόχαν Χουγκ** (γερμ. *Johann Leonhard Hug*) γνωστός και με το ψευδώνυμο **Τόμας Χούγκσον** (γερμ. *Thomas Hugson*) (1765 - 1846) υπήρξε Γερμανός θεολόγος και ανατολιστής.

## Βιογραφία
Γεννήθηκε την 1 Ιουνίου 1765 στην Κωνσταντία (Konstanz). Ο πατέρας του ήταν σιδεράς. Έμαθε γράμματα και πήγε στο γυμνάσιο και συνέχισε σπουδάζοντας φιλοσοφία στο λύκειο της Κωνσταντίας. Το 1783 πήρε μεταγραφή στο τμήμα καθολικής θεολογίας του πανεπιστημίου Άλμπερτ Λούντβιχ του Φράιμπουρκ. Το έτος 1788/1789 παρακολούθησε το ιερατικό σεμινάριο (Priesterseminar) στο Μέερσμπουργκ και χειροτονήθηκε ιερέας το 1789 στην μητρόπολη της Κωνσταντίας. Υπηρέτησε ως ιερέας και διορίστηκε ως καθηγητής των ανατολικών γλωσσών και της Παλαιάς Διαθήκης στο Φράιμπουρκ, όπου και αναγορεύτηκε διδάκτωρ το 1793. Το 1793 διορίστηκε καθηγητής της Παλαιάς και Καινής Διαθήκης. 
Απεβίωσε στις 11 Μαρτίου 1846 στο Φράιμπουρκ. Ο τάφος του βρίσκεται ακόμη σήμερα στο παλαιό νεκροταφείο του Φράιμπουρκ. Το ταφικό του μνημείο είναι έργο του γλύπτη Γιόζεφ Άλοις Κνίττελ.

## Συγγράμματα
Ο Χουγκ ασχολήθηκε με την εξερεύνηση των αρχαίων κειμένων της Παλαιάς και της Καινής Διαθήκης, καθώς και με την επιστημονική ερμηνεία των αρχαίων κειμένων. Εκτός αυτού ήταν εκδότης της εφημερίδας *Zeitschrift für die Geistlichkeit der Erzdiözese Freiburg* από το 1828 έως το 1834 και της εφημερίδας *Zeitschrift für Theologie* από το 1839 έως το 1849. Άλλα έργα του είναι:
* *Die mosaische Geschichte des Menschen*, Frankfurt 1793
* *Die Ursprünge der menschlichen Erkenntnis*, Basel 1796
* ''Einleitung in die Schriften des Neuen Testaments'', 2 Te., 1808 (18472)
* ''De antiquitate Codicis Vaticani commentatio'', Freiburg: Herder 1810
* ''Untersuchungen über den Mythos der berühmtern völker der alten welt Vorzüglich der Griechen; dessen entstehen, veränderungen und innhalt'', Freiburg 1812 (18232)
* *Das hohe Lied einer noch unversuchten Deutung*, 1813
* *J. L. M., Schutzschr. f. seine Deutung des Hhld. u. dessen weitere Erl.*, Freiburg 1815
* *De conjugii christiani vinculo indissolubili commentatio exegetica*, 1816
* *De Pentateuchi versione Alexandrina commentatio*, 1818
* *Gutachten über das Leben Jesu v. David Friedrich Strauß* (1835), 2 Te., 1840-44 (l8542)

## Παραπομπές


## Πηγές
* Bautz, Friedrich Wilhelm. «Johann Leonhard Hug». Περιέχεται στο: *Biographisch-Bibliographisches Kirchenlexikon* (BBKL). Τόμος 2ος, Hamm 1990, ISBN 3-88309-032-8, Sp. 1129–1130. 
* Müller, Gerald. *Johann Leonhard Hug (1765–1846). Seine Zeit, sein Leben und seine Bedeutung für die neutestamentliche Wissenschaft*. Erlangen: Palm und Enke, 1990, ISBN 3-7896-0185-3 (Dissertation)
* Müller, Wolfgang. «Hug, Johann Leonhard». Περιέχεται στο: *Neue Deutsche Biographie* (NDB). Τόμ. 10. Berlin: Duncker & Humblot, 1974, σ. 8.
* Lutterbeck, Anton. «Hug, Johann Leonhard». Περιέχεται στο: *Allgemeine Deutsche Biographie* (ADB). Τόμ. 13. Leipzig: Duncker & Humblot, 1881, σ. 303

## Εξωτερικοί σύνδεσμοι

*  Nachlass von Hug (mit Links auf Biografie, Bibliografie und digitalisierte Werke) 

Κατηγορία:Γερμανοί θεολόγοι
Κατηγορία:Παλαιογράφοι
Χάινριχ Βίντελσμιτ

Ο **Χάινριχ Βίντελσμιτ** (γερμ.: *Heinrich Windelschmidt*) (1884 - 1963) ήταν Γερμανός ζωγράφος και εξπρεσιονιστής αγιογράφος.

## Βιογραφία
Γεννήθηκε το 1884 στην Κολωνία. Συγγενής του ήταν ο επίσης εξπρεσιονιστής αγιογράφος Πέτερ Χέκερ. Τιμήθηκε με το μετάλλιο του τάγματος του Αγίου Σύλβεστρου από τον Πάπα Ιωάννη ΚΓ΄. Πέθανε στις 4 Ιανουαρίου 1963 στη γενέτειρά του.

## Έργα του
Αγιογραφίες του στολίζουν την εκκλησία του αγίου Πέτρου Κανισίου στο Άλτσεναχ, ενώ έχουν χαθεί τα έργα του στην εκκλησία του Αγίου Διονυσίου στην Ράινε, του Αγίου Ένγκελμπερτ στη συνοικία Χούμπολντ της Κολωνίας, του Αγίου Παντελεήμονα στο Πίνγκστορφ, και του Αγίου Κουιρίνιου στη συνοικία Μάουενχάιμ της Κολωνίας.

## Πηγές
* Elisabeth Peters: *Kirchliche Wandmalerei im Rheinland 1920–1940 – Zur Geschichte des [[Kölner Institut für religiöse Kunst]].* ISBN 3-87062-026-9

## Παραπομπές


Κατηγορία:Γερμανοί ζωγράφοι
Κατηγορία:Γερμανοί αγιογράφοι
Κατηγορία:Ζωγράφοι του Εξπρεσιονισμού
Άγιος αδελφός Κόνραντ του Αλτέτινγκ

Ο **Άγιος αδελφός Κόνραντ του Άλτέτινγκ**, κατά κόσμο **Κόνραντ φον Πάρτζχαμ** (γερμ. *Konrad von Parzham*) (1818 - 1894) είναι άγιος της καθολικής εκκλησίας. 

## Βιογραφία
Γεννήθηκε στις 22 Δεκεμβρίου 1818. Πατέρας του ήταν ο εύπορος χωρικός Μπίρντόρφερ φον Πάρτζχαμ, στην ενορία του Πάσσαου. Εφήβευσε αγνός, και σε ηλικία 31 χρονών έγινε μέλος της μονής της Αγίας Άννας του τάγματος των Καπουτσίνων στο Αλτέτινγκ. Εκεί διετέλεσε θυρωρός της μονής επί 43 έτη. Ήταν άκρως επιμελής στον εκκλησιασμό και υπηρέτησε καθημερινά ως διάκονος στην θεία λειτουργία. Προσυποδέχτηκε εκατοντάδες χιλιάδες πιστούς επισκέπτες της μονής. Διακρίθηκε για την σεμνότητα, εχεμύθεια, και την αγαπητή συμπεριφορά του. Απεβίωσε στις 21 Απριλίου 1894. Ανακηρύχτηκε όσιος και άγιος από τον Πάπα Πίο ΙΑ΄ στις 30 Ιουνίου του 1930, και 20 Μαΐου 1934 αντίστοιχα, ενώ έγινε πολιούχος άγιος στην Βαυαρία και Ουγγαρία. Πολλές καθολικές εκκλησίες φέρουν το όνομά του. Η μνήμη του τιμάται στις 21 Απριλίου.

## Παραπομπές


## Πηγές
* Der Heilige Bruder Konrad von Altötting: Drittordensverlag Altötting

## Εξωτερικοί σύνδεσμοι
* 
* Die Bayerischen Kapuziner 
* Bruder-Konrad-Hof (Wallfahrtsort, Museum)
* Die Gemeinschaft Lumen Christi auf dem Bruder-Konrad-Hof im Parzham 

Κονραντ Αλτετινγκ
Αγιος αδελφος
Θεόδωρος Μπουλασίκης

Ο **Θεόδωρος Ι. Μπουλασίκης** (1873 - 1937) ήταν Έλληνας μακεδονομάχος και οπλαρχηγός από τις Σέρρες.

## Βιογραφικά στοιχεία
Ο Θεόδωρος Μπουλασίκης γεννήθηκε το 1873 στις Σέρρες. Το 1905 κατατάχτηκε στο σώμα του Δούκα Γαϊτατζή ή καπετάν Ζέρβα, που δραστηριοποιείτο στην ευρύτερη περιοχή των Σερρών ενώ παράλληλα ήταν μέλος του συλλόγου «Ορφέας» που με το πρόσχημα της διεξαγωγής μουσικών και γυμναστικών εκδηλώσεων, αποτελούσε κέντρο ενίσχυσης του Μακεδονικού Αγώνα στην περιοχή.

## Ένοπλη δράση
Έδρασε αρχικά ως οπλίτης στις περιοχές Σερρών, Βισαλτίας, Φυλλίδας και Παγγαίου. Το 1907 τέθηκε επικεφαλής δικής του ένοπλης ομάδας, η οποία έδρασε στις περιοχές της Φυλλίδας και του Παγγαίου, ενισχύοντας σημαντικά το εθνικό φρόνημα των Ελλήνων της υπαίθρου. Στις αρχές του 1908, δρούσε στη Ζίχνη ως επικεφαλής μικρής ομάδας έξι ανταρτών.

Το 1908, μετά τη γενική αμνηστία που ακολούθησε την επανάσταση των Νεοτούρκων, μετέβη με άλλους τοπικούς οπλαρχηγούς στις Σέρρες όπου υπό τις επευφημίες του πλήθους παρέδωσε τον οπλισμό και διέλυσε το σώμα του.

Δραστηριοποιήθηκε εκ νέου κατά τους Βαλκανικούς πολέμους και ιδιαίτερα κατά τον Β΄ Βαλκανικό πόλεμο, όταν μαζί με τον Δούκα στρατολόγησε αρκετούς ένοπλους από τις γύρω περιοχές, με σκοπό την αποτροπή της κατάληψης των ελληνικών χωριών από βουλγαρικά στρατεύματα.

Αργότερα, ο Μπουλασίκης πέρασε τα υπόλοιπα χρόνια της ζωής του στις Σέρρες, ζώντας χωρίς ιδιαίτερες ανέσεις. Απεβίωσε το 1937.

## Παραπομπές


## Βιβλιογραφία
*Γενικό Επιτελείο Στρατού, Διεύθυνσις Ιστορίας Στρατού, *Ο Μακεδονικός Αγών και τα εις Θράκην γεγονότα*, Αθήνα 1979.
*Ιωάννης Σ. Κολιόπουλος (επιστημονική επιμέλεια), *Αφανείς, γηγενείς Μακεδονομάχοι*, Εταιρεία Μακεδονικών Σπουδών, University Studio Press, Θεσσαλονίκη, 2008.
*Παύλου Λ. Τσάμη, *Μακεδονικός Αγών*, ΕΜΣ, θεσσαλονίκη 1975.
*Νικόλαος Χρ. Χρηστίδης, *Οι δρόμοι των Σερρών & η ονοματολογία*, Σέρρες 2012.

Κατηγορία:Μακεδονομάχοι
Κατηγορία:Έλληνες στρατιωτικοί των Βαλκανικών Πολέμων